Lofty Nel

Johannes Arnoldus (Lofty) Nel (*11 Augustus 1935 in PretoriaWallis, F. (2000). Nuusdagboek: feite en fratse oor 1000 jaar, Kaapstad: Human & Rousseau – †18 Julie 2016 in Kaapstad) was op sy dag ’n Suid-Afrikaanse rugbyspeler wat vir die Junior Bokke en as agtsteman en flank vir die Springbokke gespeel het. Nel was ewe tuis op agtsteman of flank en kon ook in die slotposisie sak. Hy het van 1957 tot 1971 vir Transvaal, Wes-Transvaal en die ou Suidoos-Transvaal gespeel.

Die Mielieboere het in 1964 onder Nel se kapteinskap die SARB-raadstrofee gewen. Onder kapteinskap van Peter Allen is Nel ingesluit by ’n Junior Springbokspan wat in 1959 na Argentinië getoer het en al dertien wedstryde gewen het, ’n totaal van 456 punte aangeteken het en ’n skamele 47 punte afgestaan het.

Nel maak sy Springbokdebuut op 25 Junie 1960 teen die All Blacks in Johannesburg. Hy het sy laaste toets op 12 September 1970, ook in Johannesburg, en teen dieselfde span gespeel. Hy het in elf toetse gespeel waatvan drie teen Australië en agt teen Nieu-Seeland was en waarvan die Springbokke vyf toetse gewen en ses verloor het. Nel het voorts in dertien toerwedstryde gespeel, en in provinsiale kleure teen Ierland (1961), die Britse en Ierse Leeus (1962 en 1968), Australië (1963 en 1969), Rhodesië (1966), Frankryk (1967) en Nieu-Seeland (1970).<ref name="

In 1970 kies die keurders hom en Mof Myburgh vir die Springbokspan teen die All Blacks. Die Bokke het die eerste toets op Loftus Versfeld gewen, maar die tweede toets op Nuweland in Kaapstad verloor. Hy was 35 jaar oud en het reeds vyf jaar lank nie internasionale rugby gespeel het. Die besluit is wyd in die media gekritiseer. Ten spyte hiervan het die Bokke die laaste twee wedstryde gewen.LOFTY NEL: ‘skok-keuse’ van die Bokke Rugby is nou vir hom Grieks, Rapport, 15 Augustus 1999

Nel het 26 jaar lank as verteenwoordiger vir SA Brouerye op Witbank gewerk. Hy het in 2000 afgetree.

 Verwysings 

Kategorie:Springbokrugbyspelers
Kategorie:Suid-Afrikaanse rugbyspelers
Kategorie:Geboortes in 1935